b'\n_START_ARTICLE_\nDebeluh (bomba)\n_START_PARAGRAPH_\nDebeluh (angle\xc5\xa1ko Fat Man) je ime atomske bombe, ki so jo dne 9. avgusta 1945 ZDA odvrgle na japonsko mesto Nagasaki. Mo\xc4\x8d eksplozije je bila okrog 20 kiloton in je ob eksploziji po ocenah povzro\xc4\x8dila pribli\xc5\xbeno 40.000 smrtnih \xc5\xbertev in 25.000 ranjenih (kasneje je ve\xc4\x8d tiso\xc4\x8d ljudi umrlo tudi zaradi posledic sevanja). Kot jedrsko gorivo je bil uporabljen plutonij 239.'